b'\n_START_ARTICLE_\nJohann Bayer\n_START_SECTION_\n\xc5\xbdivljenje in delo\n_START_PARAGRAPH_\nBayer je leta 1603 v Augsburgu izdal zvezdni atlas Uranometrija (Uranometria) z oznakami zvezd. V njem je prvi prikazal vso nebesno oblo, popisal je vsa ozvezdja in na\xc5\xa1tel ve\xc4\x8d zvezd kot njegov prijatelj de Brahe. Najpomembnej\xc5\xa1e pa je, da je opremil zvezde vsakega ozvezdja z gr\xc5\xa1kimi \xc4\x8drkami - pri tem se je ravnal po njihovem navideznem siju. Te oznake uporabljajo \xc5\xa1e danes. Nekatere zvezde, ki so jih odkrili po njem, pa so znane samo pod temi imeni. V poznej\xc5\xa1ih letih, ko so prou\xc4\x8devali vse ve\xc4\x8d \xc5\xa1ibkej\xc5\xa1ih zvezd, so morali vpeljati rimske \xc4\x8drke in \xc5\xa1tevilke, same ali v povezavi. Bayer navdu\xc5\xa1en ljubiteljski bogoslovec in protestant, je hotel uvesti \xc5\xa1e eno novost, s katero pa ni prodrl; sku\xc5\xa1al je vpeljati sestav, po katerem bi dali severnim ozvezdjem imena iz nove, ju\xc5\xbenim pa iz stare zaveze.'